CELEX: 22020D0336
Language: sl
Date: 2019-12-13 00:00:00
Title: Sklep Skupnega odbora EGP št. 318/2019 z dne 13. decembra 2019 o spremembi Priloge XIII (Promet) k Sporazumu EGP [2020/336]

5.3.2020   
               
               
                  SL
               
               
                  Uradni list Evropske unije
               
               
                  L 68/74
               
            
         SKLEP SKUPNEGA ODBORA EGP
         št. 318/2019
         z dne 13. decembra 2019
         o spremembi Priloge XIII (Promet) k Sporazumu EGP [2020/336]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št. 390/2013 in (EU) št. 391/2013 (1) je treba vključiti v Sporazum EGP.
                  
               
                     (2)
                  
                  
                     Izvedbena uredba (EU) 2019/317 razveljavlja, z učinkom od 1. januarja 2020, Izvedbeno uredbo Komisije (EU) št. 390/2013 (2) in Izvedbeno uredbo Komisije (EU) št. 391/2013 (3), ki sta vključeni v Sporazum EGP in ki ju je zato treba v okviru Sporazuma EGP razveljaviti.
                  
               
                     (3)
                  
                  
                     Prilogo XIII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga XIII k Sporazumu EGP se spremeni:
            
                        1.
                     
                     
                        za točko 66xj (Izvedbena uredba Komisije (EU) 2019/123) se vstavi naslednja točka:
                        
                                    „66xk.
                                 
                                 
                                    
                                       32019 R 0317: Izvedbena uredba Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št. 390/2013 in (EU) št. 391/2013 (UL L 56, 25.2.2019, str. 1).
                                    Za namene tega sporazuma se določbe Izvedbene uredbe uporabljajo v skladu z naslednjimi prilagoditvami:
                                    
                                                (a)
                                             
                                             
                                                ne glede na določbe Protokola 1 k Sporazumu se izraz ‚država članica‘ oziroma ‚države članice‘ razume tako, da poleg svojega pomena v Izvedbeni uredbi vključuje tudi države Efte;
                                             
                                          
                                                (b)
                                             
                                             
                                                kar zadeva države Efte, se izraz ‚upravitelj omrežja‘ nanaša na upravitelja omrežja, ki ga imenuje Stalni odbor držav Efte;
                                             
                                          
                                                (c)
                                             
                                             
                                                kar zadeva države Efte, se izraz ‚organ za oceno uspešnosti‘ nanaša na organ za oceno uspešnosti, ki ga imenuje Stalni odbor držav Efte;
                                             
                                          
                                                (d)
                                             
                                             
                                                v členu 14(1) se doda naslednji pododstavek:
                                                ‚Če se ocena nanaša na načrte izvedbe in cilje, ki zadevajo eno ali več držav članic EU in eno ali več držav Efte, jih v zvezi z državo ali državami Efte oceni Nadzorni organ Efte, v zvezi z državo članico ali državami članicami EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča v celotnem postopku iz tega člena.‘;
                                             
                                          
                                                (e)
                                             
                                             
                                                v členu 15(1) se doda naslednji pododstavek:
                                                ‚Če se ocena in pregled nanašata na načrte izvedbe in cilje, ki zadevajo eno ali več držav članic EU in eno ali več držav Efte, jih v zvezi z državo ali državami Efte oceni Nadzorni organ Efte, v zvezi z državo članico ali državami članicami EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča v celotnem postopku iz tega člena.‘;
                                             
                                          
                                                (f)
                                             
                                             
                                                v členu 18(1) se doda naslednji pododstavek:
                                                ‚Če se utemeljen zahtevek nanaša na cilje uspešnosti, ki zadevajo eno ali več držav članic EU in eno ali več držav Efte, jih v zvezi z državo ali državami Efte oceni Nadzorni organ Efte, v zvezi z državo članico ali državami članicami EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča v celotnem postopku iz tega člena.‘;
                                             
                                          
                                                (g)
                                             
                                             
                                                v členu 19(2) se doda naslednji pododstavek:
                                                ‚Če se načrt izvedbe omrežja nanaša na upravitelja omrežja, ki ga je imenovala Komisija, in na upravitelja omrežja, ki ga je imenoval Stalni odbor držav Efte, Komisija in Nadzorni organ Efte sodelujeta, da bi sprejela enaka stališča.‘;
                                             
                                          
                                                (h)
                                             
                                             
                                                v členu 19(1), (3) in (4) se v zvezi z državami Efte beseda ‚Komisija‘ v danem sklonu glasi ‚Nadzorni organ Efte‘ v ustreznem sklonu.“;
                                             
                                          
                              
                  
                        2.
                     
                     
                        besedili točk 66xf (Izvedbena uredba Komisije (EU) št. 390/2013) in 66wm (Izvedbena uredba Komisije (EU) št. 391/2013) se črtata z učinkom od 1. januarja 2020.
                     
                  
         
            Člen 2
            Besedilo Izvedbene uredbe (EU) 2019/317 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 14. decembra 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. 317/2019 z dne 13. decembra 2019 (4), če slednje nastopi pozneje.
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 13. decembra 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 56, 25.2.2019, str. 1.
         
            (2)  UL L 128, 9.5.2013, str. 1.
         
            (3)  UL L 128, 9.5.2013, str. 31.
         
            (*1)  Navedena ni nobena ustavna zahteva.
         
            (4)  Glej stran 72 tega Uradnega lista.